W 2006 rokù gruńtowny remònt przeszłë bòrowsczé òrganë. Nie bëłë òne remòntowóne przez 80 lat – pòdczorchiwô ks. Jack. Pò sztóce dodôwô: Jem barô wdzãczny parafialnémù òrganisce, wasce Jerzémù Reszce, chtëren ju bez mała trzëdzescë lat nama przëgriwô. Òb jeséń 2012 rokù òdnowilë w kòscele prezbiterium. Przë ti spòsobnoscë òstała nalazłô grobòwô tôblëca człowieka wëznania ewangelëcczégò – Carla Seglera z XIX wiekù – wspòminô probòszcz.